**การนำองค์ความรู้มาพัฒนาการปฏิบัติงานจริงของหน่วยงานอย่างเห็นผลเป็นรูปธรรม**

**องค์ความรู้ เรื่อง การลาออนไลน์** (**Leave Online**)

**โดย นายนภู จ้างประเสริฐ สังกัด สำนักส่งเสริมวิชาการและงานทะเบียน**

**มหาวิทยาลัยเทคโนโลยีราชมงคลพระนคร**

**องค์ความรู้นี้พัฒนาในเรื่องใด (ตอบได้มากกว่า 1 เรื่อง)**

**□** พัฒนาบุคลากร **🗹** พัฒนาหน่วยงาน  **□** พัฒนามหาวิทยาลัย  **□** อื่น ๆ โปรดระบุ.............

**วัน/เดือน/ปี ที่นำองค์ความรู้มาพัฒนาการปฏิบัติงาน** 1 เมษายน 2562

**การนำองค์ความรู้ไปปฏิบัติงานและผลการดำเนินงานอย่างเป็นรูปธรรม**

สำนักส่งเสริมวิชาการและงานทะเบียน มีนโยบายการนำองค์กรสู่โลกดิจิทัล เพื่อเพิ่มประสิทธิภาพให้กับหน่วยงาน จึงนำระบบลาออนไลน์มาใช้แทนการลาด้วยกระดาษ ซึ่งเป็นโปรแกรมที่ผู้ใช้สามารถใช้งานได้ง่ายและทํางานได้รวดเร็วยิ่งขึ้น ลดพื้นทื่ในการเก็บเอกสารและง่าย ต่อการสำรองข้อมูล โดยมอบหมายให้ คุณนภู จ้างประเสริฐ เจ้าหน้าที่บริหารงานทั่วไป สังกัด สำนักส่งเสริมวิชาการและงานทะเบียน เข้าร่วมโครงการฝึกอบรม เรื่อง ระบบลาออนไลน์ (Leave Online System) ของสำนักวิทยบริการและเทคโนโลยีสารสนเทศ

 ทั้งนี้ คุณนภู ได้นำองค์ความรู้เกี่ยวกับหลักเกณฑ์การลาตามระเบียบของมหาวิทยาลัย ข้อตกลงการลาของหน่วยงาน และระบบการลาออนไลน์ (Leave Online System) ไปถ่ายทอดแก่บุคลากรของหน่วยงาน เป็นข้อมูลรายละเอียดหลักเกณฑ์การลาจากระเบียบข้อบังคับมหาวิทยาลัย และรายละเอียดในคู่มือการใช้งานระบบลาออนไลน์ ซึ่งผู้ถ่ายทอดจะอธิบายวิธีและขั้นตอนการลาตั้งแต่ขั้นตอนแรกจนถึงขั้นตอนสุดท้าย ซึ่งวัตถุประสงค์หลักที่นำความรู้ เรื่อง การลาออนไลน์ มาถ่ายทอด ได้แก่

1. พัฒนาระบบการลางานของพนักงานให้มีความทันสมัย
2. พัฒนาระบบการลางานของพนักงานให้มีความรวดเร็วในการแจ้งลาหยุดงาน
3. พัฒนาระบบการลางานของพนักงานเพื่อลดการใช้กระดาษ
4. เพื่อให้พนักงานสามารถดูประวัติการลางานของตนเองได้

**หลักฐานการนำองค์ความรู้มาพัฒนาการปฏิบัติงานจริงของหน่วยงาน**

1. รายงานการลาของพนักงาน สำนักส่งเสริมวิชาการและงานทะเบียน ในระบบลาออนไลน์ มหาวิทยาลัยเทคโนโลยีราชมงคลพระนคร
2. ใบลาในระบบลาออนไลน์ ซึ่งเป็นการลงรายการลา การลงนาม/ตรวจสอบ/อนุญาต การลา โดยระบบ





